CELEX: 22014D0142
Language: hr
Date: 2014-06-27 00:00:00
Title: Odluka Zajedničkog odbora EGP-a br. 142/2014 od 27. lipnja 2014. o izmjeni Priloga XX. (Okoliš) Sporazumu o EGP-u

27.11.2014   
            
            
               HR
            
            
               Službeni list Europske unije
            
            
               L 342/50
            
         ODLUKA ZAJEDNIČKOG ODBORA EGP-a
   br. 142/2014
   od 27. lipnja 2014.
   o izmjeni Priloga XX. (Okoliš) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
   budući da:
   
               (1)
            
            
               Uredbu Komisije (EU) br. 715/2013 od 25. srpnja 2013. o utvrđivanju kriterija na temelju kojih se određuje kada bakreni otpad prestaje biti otpad u skladu s Direktivom 2008/98/EZ Europskog parlamenta i Vijeća (1) treba uključiti u Sporazum o EGP-u.
            
         
               (2)
            
            
               Prilog XX. Sporazumu o EGP-u trebalo bi stoga na odgovarajući način izmijeniti,
            
         DONIO JE OVU ODLUKU:
   Članak 1.
   Iza točke 32.ffb (Uredba Komisije (EU) br. 1179/2012) Priloga XX. Sporazumu o EGP-u dodaje se sljedeće:
   
      
                  „32.ffc
               
               
                  
                     32013 R 0715: Uredba Komisije (EU) br. 715/2013 od 25. srpnja 2013. o utvrđivanju kriterija ne temelju kojih se određuje kada bakreni otpad prestaje biti otpad u skladu s Direktivom 2008/98/EZ Europskog parlamenta i Vijeća (SL L 201, 26.7.2013., str. 14.).
                  Za potrebe ovog Sporazuma odredbe ove Uredbe tumače se uz sljedeću prilagodbu:
                  U članku 2. stavku 4. tekst ‚ili područje država EFTA-e’ umeće se iza riječi ‚carinsko područje Unije’.”
               
            
   Članak 2.
   Tekstovi Uredbe (EU) br. 715/2013 na islandskom i norveškom jeziku, koji se objavljuju u Dodatku o EGP-u Službenom listu Europske unije, vjerodostojni su.
   Članak 3.
   Ova Odluka stupa na snagu 28. lipnja 2014., uz uvjet da su sve obavijesti iz članka 103. stavka 1. Sporazuma o EGP-u podnesene (2).
   Članak 4.
   Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
   
      Sastavljeno u Bruxellesu 27. lipnja 2014.
      
         
            Za Zajednički odbor EGP-a
         
         
            Predsjednik
         
         Gianluca GRIPPA
      
   
   
      (1)  SL L 201, 26.7.2013., str. 14.
   
   
      (2)  Ustavni zahtjevi nisu navedeni.